Телеф
Телеф е древногръцката митология е син на Херакъл и Авга.

На бащата на Авга, тегейския цар Алей било предсказано, че синовете му ще загинат от ръката на потомък на неговата дъщеря. За да не се сбъдне предсказанието той прави дъщеря си жрица на Атина и я заплашва, че ще умре, ако легне с мъж. След като забременява от Херакъл, от страх пред баща си, Авга скрила незаконороденото дете в храма на Атина. Разгневената богиня докарала чума на страната. Авга избягала от гнева на баща си в Мизия. Бездетният мизийски цар Тевтрант (Тевтрас) я приел като своя дъщеря.

Телеф бил отгледан от една сърна. По-късно го намерили пастири и го завели при цар Корит, който го възпитал като свой син. Когато пораснал Телеф разбрал от Делфийския оракул, че майка му е в Мизия и тръгнал да я търси. В Мизия спасил на цар Тевтрант от заплашващите го врагове и за награда царя му дал за жена своята дъщеря – собствената му майка. Телеф разпознал собствената си майка. Според друга версия Авга заедно с Телеф избягали от баща ѝ, преплували морето и стигнали в Мизия.

След смъртта на Тевтрас, Телеф станал цар на Мизия. Митологическата традиция счита Телеф за родоначалник на пергамските царе.

По пътя към Троя, гръцката армия спряла в Мизия, където управлявал цар Телеф. Според по-късно предание, гърците спрели в Мизия по погрешка, но после били отнесени от буря в Мала Азия и отново стигнали до Авлида, където повторно тръгнали за Троя, след като принесли в жертва на Артемида, дъщерята на Агамемнон, Ифигения. Гърците нападнали цар Телеф, който е родственик на троянския цар Приам. В битката Ахил ранил Телеф, а самия Телеф убил Терсандър. Раната не заздравяла и Телеф се обърнал към оракул, който му казал „този, който те е ранил, ще те излекува“. Телеф отишъл в Авлида и или се престорил на просяк, молейки Ахил да му помогне да си излекува раната или отвлякъл Орест и го държал като заложник с искането да бъде излекуван. Ахил отказал, заявявайки, че няма медицински познания. Одисей решил, че щом копие е направило раната, копие трябва да може и да я излекува. Парчета от копие били сложени на раната и Телеф оздравял.

 В древногръцката митология има още един Телеф, който е баща на Кипарис

Източници 

Митични древногръцки царе
Хераклиди